Nimfezed - Wikipedia

# Nimfezed

### Diwar Wikipedia, an holloueziadur digor

Nimfezed gant ur satir

An nimfezed eo an anv hollek a rae tud Hellaz kozh ouzh doueezed an natur, ar mor, an dour, ar c'hoadoù, ar menezioù, ar saonennoù, ar reier, ar c'hevioù. Merc'hed yaouank eus ar re gaerañ e oant, atav noazh pe hanter diwisk, merc'hed da Zeus pe d'an Oabl anezho.

Ganet e oant eus an andonioù a deue eus ar glav skuilhet gant mestr an doueed.

## [kemmañ] Perzhioù an nimfezed

Hervez an Hen C'hresianed o devoa galloud da strujusaat dre veskañ an aer hag an dour hag ar c'hoadoù. Madelezhus e oant ouzh an natur, hag ouzh an dud ivez. Gwareziñ a raent an dud yaouank ac'h ae da gouronkañ da feunteunioù zo, da vezañ glanaet evit genel bugale.

Perzhioù all o doa c'hoazh:

- diouganerezed e oant, lavarout a raent d'an dud klañv pe da vat pe da fall e troje o chleñved
- gouest e oant da reiñ, d'an dud a eve dour sakr o eien, c'hoant d'ober traoù kaer ha soñjoù uhel.
- pareañ a raent kleñvedoù zo gant an dour-se ivez.

Hylas hag an Nimfezed

## [kemmañ] Familhoù

Niverus e oant, ha renket e vezont e meur a rumm:

- an Nereidezed, a oa er mor
- an Naiadezed a oa er stêrioù
- an Driadezed a oa en dervennegi
- an Alseidezed er brouskoadoù
- an Oreadezed er menezioù
- an Hamadriadezed er c'hoadoù
- an Napeezed er saonennoù
- ar Meliadezed er gwez-onn

## [kemmañ] Mojennoù

Er mojennoù en o gweler o karout doueed pe tud, o c'henel harozed, hanter doueed, gourdadoù an dud. Boudiged an Henamzer int.

Adtapet diwar "http://br.wikipedia.org../../../n/i/m/Nimfezed.html"

Rummadoù ar bajenn: Nimfezed

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- English
- Français